Amaḍal s umata yennerna, tezri tsuta tellul-d tayeḍ tewwi-d yid-s agdud d abaɣur, ibedd ɣef laṣel-is, yetbeɛ lǧarat n lejdud-is, ihi anerni-agi iḥuza ula d tasekla taqbaylit, d ayen i tt-yeǧǧan ur teqqim ara kan di timawit imi tusa-d tallit anda imyura ɛerḍen ad jerden ayen yellan d amensay, ay-agi yella-d di tsuta tis 19, d tallit tatrart. Gar imezwura i yerran lwelha-nsen ɣer ugmar n tsekla taqbaylit d iserdasen akked yemṛabḍen irumyen gar-asen "Hanoteaux", "Degezelle", anejmuε n tsekla ur d-yelli ara kan si tama n ibaraniyen maca ula d agdud aqbayli yexxdem tazmert-is yefka-d ayen yellan degfus-is, yeɛreḍ ula d netta ad ijerred ayen wumi yezmer seg tsekla-agi, gar-asen: "Boulifa", "Si Amer'', "Belaid At Ali'', ladɣa deffir n tmettant-is imṛabḍen irumyen suffɣen-d attafttar s/n wayen i d-yejmeε seg timawit yura-t semman-as :"Les cahierde Belaid oulaKabylied’antan" deguseggas n1963.